**200909**

**Талап етілмеген жауаптар**

***«Исраилдіктер олардың жол азықтарынан алып көрді, алайда Жаратқан Иенің еркін сұрамады.»***

***(Ешуа 9:14)***

Бір кездері Билли Грэм былай деді: «Аспан – әлі де ешкімнің сұрауға дәті бармаған жауаптарға толы». Өмірімізде, біз, қорқынышты, жаман түске айналатын жағдайларды жиі кездестіреміз, өйткені біз тоқтап, Құдайдан: «Құдай, Сен менен не күтесің? Бұл сенің еркің бе, әлде бұл тек маған ғана жақсы сияқты көрінеді ме?» деп сұрамаймыз. Сіздің айтылмаған мінажаттарыңыз, сізді көптеген бас ауруларыңыздан арылта алатын еді.

Бұрында, Ешуа мен оның көмекшілері, өз уақытында Құдайдан басшылық сұрағанда, өздерін артық, қажет емес қиындықтардан арылтар еді. Бұл қиындықтар былай пайда болды. Құдай оларға екі жеңісті сыйлағаннан кейін - біреуі Иерихонда, екіншісінде Айда, - олар Құдайға қызмет ету міндеттерін жаңарту үшін жиналады. Заң барлық жұрт алдында жарияланады. Адамдар бұл қасиетті сөздермен келісе отырып, бастарын изеді.

Гибеон қаласының тұрғындары Ешуаның Иерихон және Ай қалаларына не істегені туралы естігенде, Исраил халқымен бейбітшілік келісімін жасасуға шешім қабылдады. Олар қулыққа басты. Олар Ешуаға елшілерін жіберіп, солардың есектеріне алба-жұлба қаптар мен тозып, жамалған шарап местерін артты. Адамдар аяқтарына тозған, жамау-жамау аяқкиім, үстеріне тозығы жеткен ескі киім киді. Азық-түлігі қатып, көгеріп кеткен нан болды. Гибеондық елшілер исраилдіктердің Ғылғал маңындағы қонысына келіп, Ешуаға және басқа исраилдіктерге: «Біз бір алыстағы елден келіп отырмыз. Бізбен келісім жасасаңыздар екен», — деді.

Ұзақ уақыт бойы саяхатта болғандықтан, басында жұмсақ әрі жаңа піскен нандары қатып қалып, тас сияқты болып кеткені туралы айтқан кезде, Ешуаның өзі бұл өтірікке сеніп қалды. Әрине, олар өтірік айтты, бірақ өздерінің өтіріктерін сенімді дәлелдермен жасырды. Содан Ешуа гибеондықтармен бейбітшілік келісімін жасап, оларды аман қалдыруға уәде берді. Бірақ, өтіріктері анықталған кезде, исраилдіктер оларды мәңгілік құл етуге мәжбүр болды.

Олардың қателесуінің негізгі себебі Ешуа кітабының бірнеше сөздерінде көрсетілген: «Исраилдіктер олардың жол азықтарынан алып көрді, алайда Жаратқан Иенің еркін сұрамады.» (Ешуа 9:14) Олар көгерген нандарды иіскеп, тозған, жыртылған киімдерін ұстап көріп, өтіріктеріне алданып қалды.